— 76 — 



ployé ma jeunesse en chose totallement oiseuse et dont l'Eglise 

 n'eust sçeu recepvoir aulcung fruict. Et quant est de ma dis- 

 pense ou déclaratoire, il doibt suffire à quicunque ne m'est ny 

 ne me doibt estre suppérieur que la vérisimilitude faict pour 

 moy, et que je ne suis tenu en faire démonstration sinon quant, 

 où et à qui il appartient. Yray est que ledict Perrot aultrefoys 

 s'est venté qui là sçauroit bien impugner, comme se confiant , 

 quoy qu'il en soit, povoir faire du blanc le noir et du noir le 

 blanc, en démonstrant povoir faire apparoir le vray faux et le 

 faux véritable, qui est certainement et arrogammant mal dict à 

 luy, tant pource qu'il estoit lors juge de province, qui ne doibt 

 jà se porvanter de telle subtilité fraudulente , comme aussi 

 pource qu'il n'est pas des plus fins orateurs du munde : tes- 

 moing ses escriz ordinaires là où il y a plus d'incongruitez que 

 de couleurs de rhétoricque. 



Articles concernant François Richardot dans le grand 

 Factum par lui rédigé pour François Bonvalot. 



(Papiers Granvelle. à la Biblioth. de Besançon, Mémoires, 

 t. XXXV, fol. 415 verso-m recto.) 



(Art.) IIIIxxI. — Ledict sieur administrateur, par ce qu'il a 

 mys en avant de révérend évesque de Nicopoli , messire Fran- 

 çois Richardot, docteur en saincte théologie, n'a pas entendu 

 couvrir le péché dudict sieur Richardot, comme mect le soixante- 

 seizième article, mais déclarer les évidentes bonnes qualitez 

 d'icelluy, bien congnues et attestées par bons tesmoignages, 

 comme il apperra, et bien longuement et asseuréement pres- 

 chées mesme par aucuns des commis dudict sieur esleu, voyre 

 depuis qu'ilz sont en ceste commission, lesquelx ne se sont peu 

 abstenir de dire par plusieurs et réitérées foys qu'ilz estoient 

 desplaisans de l'ennuyt dudict sieur Richardot, adjoutans qu'ilz 

 cognoissent bien ses qualitez mériter non seullement d'estre 

 suffragant oudict archevesché, mais aultre plus grand honneur; 

 toutetïoys puisqu'il s'estoit mys en la nasse et que lesdicts 

 sieurs esleu et de Genève, desquelx il dépendoit, estoient mal 

 contents de luy, qu'il leur estoit force servir leurs maistres 

 contre ledict sieur Richardot, voyre à leur grand regret, comme 



